b'\n_START_ARTICLE_\nNeiden kirke\n_START_SECTION_\nHistorie og utforming\n_START_PARAGRAPH_\nI 1898 ble det gjort en henvendelse til Kirke- og undervisningsdepartementet fra 26 familiefedre i Neiden, om \xc3\xa5 f\xc3\xa5 oppf\xc3\xb8rt en kirke og anlagt en kirkeg\xc3\xa5rd i Neiden. Bare fire \xc3\xa5r senere sto kirken ferdig. Befolkningens \xc3\xb8nske om \xc3\xa5 f\xc3\xa5 en kirke var sammenfallende med myndighetenes \xc3\xb8nske om \xc3\xa5 trygge grenseomr\xc3\xa5dene mot finsk-russisk ekspansjon._NEWLINE_Arkitekt Karl Norum var sv\xc3\xa6rt opptatt av gamle norske stavkirker, og han laget et byggverk som skulle v\xc3\xa6re et uttrykk for norsk kultur og nasjonal samh\xc3\xb8righet i et grenseomr\xc3\xa5de. Kapellet fikk 155 sitteplasser og ble levert av ferdighusfirmaet Jacob Digre i Trondheim. Det ble innviet 13. juli 1902. Kong Oscar II donerte kirkes\xc3\xb8lv og d\xc3\xb8pesett i kobber._NEWLINE_Kirken er utformet som en basilika i dragestil med lave sideskip, h\xc3\xb8yt midtparti og mange utskj\xc3\xa6ringer. Foran inngangen er en \xc3\xa5pen hall. Inspirert av stavkirker er det brukt spon p\xc3\xa5 taket og i deler av veggkledningen. I 1985 ble det gjort enkelte utbedringer av r\xc3\xa5teskader._NEWLINE_Adkomst til stedet er via fylkesvei 352 og europavei 6/riksvei 92. S\xc3\xb8sterkirka ligger i Buksnes i Vestv\xc3\xa5g\xc3\xb8y.'